钦定古今图书集成/明伦汇编/官常典/第753卷 > 郭其昌
## 钦定古今图书集成/明伦汇编/官常典/第753卷 > 郭其昌

按《赣县志》：“其昌，字文钦。三岁母丧，及就傅，自伤不识
母面，塑母像置塾中，晨夕拜跪。自是敦行力学，补郡
庠生，屡踬棘闱，键户课儿，所著有《史评》《易解图说》。又
雅好施与计，每岁入悉以周急。值岁饥，出廪糈赈乡
里不给。妻范氏以簪珥广市秔稻佐之，藉以存活者
甚众。避乱山中，闻事急，具衣冠北向拜，遂不食。吟有
‘溅血忠魂洒一城’”之句，捧所祀母像而逝。妻范氏，号
泣三日夜，抚棺殉。